dh-unibe/image-text_koenigsfelden-charters-post-1500 huggingface dataset:
Wir, Nyclaus, von gottes gnaden und des stuͦles erwelter und besteter bischof ze Costentz, ✳
tuͦn kunt und vergehen mit disem briefe, ✳ das wir han gelobt den geistlichen frowen, ✳ der
epthissenn un̄ dem convente ze Kungesfelt, Sant Claren ordens, in unsmˀ bistuͦm gelegē,
swenne das ist, das wir gewihet und consacrieret wˀden, ✳ das wir danne in sûllē alle die
briefe, so wir in gegeben haben von der kylchen wegen ze Windische, nûweren und bestetē
nach allen iren notdurften, ✳ als si danne an uns vordrent, ✳ als in geraten wirt und nûtze
ist. und des ze einer merˀ sicherheit, so hencken wir unser ingesigel an disen brief, ✳ dˀ
geben ist ze Wintertur an unser frowen tag zuͦ der liehtmis, ✳ do man zalte von
Christes geburte drùcehenhundert jar, dar nach in dem fùnf und drizigostem jar.
Königsfelden 150 .
Windisch
bestaͤttigung über alle br₎
zuͦ Windisch vō bischoff
vō Costentz
✳ ùbˀ Windesche ✳
Staatsarchiv
AARGAU
✳ dˀ ✳ ix ✳ brief ✳
K
D ✳ 126 ✳
Kgsf. 150
a viij